
ROMÂNIA
MUNICIPIUL MARGHITA
MARGITTA MEGYEI JOGU VAROS - MARGHITA TOWN

       415300 - Marghita,  Bihor,                                                           telefon : +40259362001
Calea Republicii,  nr.1,                                                                                      +40359409977
Cod fiscal 4348947                                                                               fax:      +40359409982
                                                   e-mail:primaria@marghita.ro

Nr. 10940 din 14.10.2022

                                                Raport de specialitate

Serviciul de buget contabilitate din cadrul aparatului de specialitate al primarului, luând act de referatul de specialitate al Compartimentului Autorizări, Urbanism şi Amenajarea Teritoriului nr. 9617 din 12.09.2022 privind starea tehnică a clădirii  identificata în CF nr. 104593 Marghita pe nr. cadastral 104593 –C1, clădire locuinţă paznic cu suprafaţa construită 92 mp  şi referatul primarului municipiului Marghita înregistrat sub nr. 10939 din 14.10.2022 prin care propune proiectul de hotărâre pentru demolarea clădirii situată pe str. Petofi Sandor, aflată în evidenţele noastre contabile in domeniul public 
In conformitate cu:
-prevederile  Ordonanţei Guvernului  nr. 112/2000 pentru reglementarea procesului de scoatere din funcţiune, casare si valorificare a activelor corporale care alcătuiesc domeniului public al statului şi al unităţilor administrativ- teritoriale, aprobată prin Legea nr. 246/2001:
    Activele corporale care alcătuiesc domeniul public al statului sau al unităţilor administrativ-teritoriale de natura mijloacelor fixe, cu durata normală de utilizare consumată sau neconsumata, a căror menţinere în funcţiune nu se mai justifica, se scot din funcţiune, se valorifica şi se casează în condiţiile prezentei ordonanţe.
    Pentru scoaterea din funcţiune, în vederea valorificării şi, după caz, casării, activele corporale prevăzute la art. 1 vor fi trecute în domeniul privat al statului sau al unităţilor administrativ-teritoriale, potrivit reglementărilor privind proprietatea publica şi regimul juridic al acesteia.
    După scoaterea din funcţiune a mijloacelor fixe se va proceda la valorificarea şi, după caz, casarea acestora potrivit prevederilor legale privind procedurile de transmitere fără plata şi de valorificare a bunurilor aparţinând instituţiilor publice şi reglementărilor specifice, în cazul mijloacelor fixe care privesc apărarea tarii, ordinea publica şi siguranţa naţionala, precum şi al celor din dotarea misiunilor diplomatice din străinătate.
        Sumele rezultate din valorificarea activelor corporale prevăzute la art. 1, după deducerea cheltuielilor aferente, se fac venit la bugetul de stat sau la bugetele comunelor, oraşelor sau judeţelor, după caz.
Drept urmare, consider legala trecerea din domeniul public in domeniul privat in vederea demolării clădirii respective , urmând ca bunurile rezultate in urma demolării sa fie valorificate potrivit legii. 

